Grigori Wevell von Krüger

Grigori Aleksandrovitš Wevell von Krüger (20. märts 1823 − 27. märts (ukj 8. aprill) 1881) oli Venemaa keisririigi mereväelane, viitseadmiral. Aastatel 1872−1874 oli ta Tallinna sõjasadama komandör.

Elulugu
Päritolu ja haridustee
Põlvnes baltisaksa aadlisuguvõsast. Tema isa oli Riia Suure Gildi vanema Eberhard Wevell von Krügeri poeg Alexander Gustav Wevell von Krüger (1787−1830), kes teenis Kaspia flotillis ja tõusis kaptenleitnandiks. Ema oli venelanna, kelle eesnimi oli Jevdokia Vassiljevna. Peagi pärast isa surma − ta suri koolerasse − asus noor Grigori 1831. aastal õppima Peterburi mereväe kadetikorpuses. 1836. aastal lõpetas ta selle mitšmanina.

pisi|Korveti "Kalipso" komandöriks oli Wevell von Krüger aastatel 1848−1850
Mereväeteenistus
Alates 1835. aastast teenis ta Balti mere laevastikus. 1839. aastal viidi ta üle Musta mere laevastikku. Järgmisel aastal nimetati ta Musta mere laevastiku ja sadamate peakomandöri admiral Lazarevi adjutandiks. 1844. aastal arvati ta kaardiväeekipaaži koosseisu. 1845−1848 oli ta kuunari "Drotik" komandör, seejärel anti tema juhatuse all korvett "Kalipso". 1851. aastal määrati ta hüdrograafiadepoo ajutiseks juhatajaks. Seejärel teenis laevastiku staabis. 1855. aastal sai temast viitseadmiral Metlini abi, kellena vastutas Nikolajevi sadamalinna kindlustuste rajamise ja kaitsmise eest. Samal aastal nimetati tiibadjutandiks. 1856. aasl ülendati 1. järgu kapteniks ning temast sai Musta mere hüdrograafiaosakonna juhataja ja hüdrograafiadepoo ülem. 1860. aastal määrati mereministeeriumi hüdrograafiadepartemangu viitsedirektoriks. Järgmisel aastal ülendati kontradmiraliks. 1861−1863 oli ta Kovno linna sõjakuberner ja Kovno tsiviilkuberner, seejärel kuni 1865. aastani Jekaterinoslavi linna sõjakuberner ja Jekaterinoslavi tsiviilkuberner. Aastast 1869 oli mereväeõppeasutuste komitee liige. 1872. aastal nimetati Tallinna sõjasadama komandöriks ja Balti tuletornide direktoriks. 1874−1881 oli mereministeeriumi hüdrograafiadepartemangu direktor.

Auastmed
 Aasta Kuupäev Õlak Auaste 1835 4. jaanuar 20px gardemariin 1836 23. detsember 20px mitšman 1840 14. aprill 20px leitnant 1848 11. aprill 20px kaptenleitnant 1854 18. märts 20px 2. järgu kapten 1856 25. august 20px 1. järgu kapten 1861 30. august 20px kontradmiral svita 1873 8. aprill 20px viitseadmiral

Autasud
Venemaa autasud
40px Püha Stanislavi ordeni III klass (1842)
40px Püha Anna ordeni III klass (1845)
40px Püha Stanislavi ordeni II klass (1850)
40px Püha Vladimiri ordeni III klass (19. veebruar 1861)
40px Püha Stanislavi ordeni I klass (27. märts 1866)
40px Püha Anna ordeni I klass (20. aprill 1869)
40px Püha Vladimiri ordeni II klass (4. aprill 1876)
40px| Valge Kotka orden (1. aprill 1879)

Välismaa autasud
40px Kreeka Lunastaja orden (1850)

Kirjandus
Erik Amburgeri andmebaas. Nr 80848 .
Веселаго, Феодосий Фёдорович. Общий морской списокь. Часть X. Царствование Николая I. Д−М. − Санкт-Петербург: Тип. В. Демакова, 1898. Lk 453-455 .

EelnevVabahärra Wilhelm Bernhard Friedrich von WrangellTallinna sadama komandör 1872−1874Grigori Aleksandrovitš Wevell von Krüger|width="30%" align="center"|JärgmineJohannes Konrad Tobiesen'''

Kategooria:Venemaa keisririigi sõjaväelased
Kategooria:Venemaa keisririigi viitseadmiralid
Kategooria:Sündinud 1823
Kategooria:Surnud 1881